රජරට කෘෂිකාර්මික සමුපකාර සමිති පවත්නා ගම්මාන 65ක ගොවීන් 1775 ක් සම්බන්ධ කර ගෙන අක්කර 1775 ක නව ක්‍රමයකට පොහොර යොදා වී වගා කිරීමේ නව සැලැස්මක් පළාත් කෘෂිකර්ම අමාත්‍යාංශය මගින් ආරම්භ කර තිබේ.මෙම වැඩපිළිවෙළ යටතේ දැනට යොදන රසායනික පොහොර ප්‍රමාණයෙන් 75 ක්ද ඉදිරියට කාබනික පොහොරද යොදා මෙම කුඹුරු වගා කෙරේ.කාබනික පොහොර නිෂ්පාදනය කර ගැනීම සඳහා සෑම ගොවි මහතෙකුටම උදලු තලයක් මුල්ලුවක් සහ පොස්පේට් කිලෝග්‍රෑම් පහක මල්ලක් නොමිලයේ ලබාදීමට අමාත්‍යාංශය පියවර ගෙන තිබේ.රසායනික පොහොරවලට ඇබ්බැහි වී සිටින ගොවි ජනතාව එයින් මුදා ගෙන කාබනික පොහොර වලට පුරුදු කිරීම සඳහා මෙම වැඩපිළිවෙළ යෙදු බව පළාත් කෘෂිකර්ම ඇමැති කේ. එච්. නන්දසේන මහතා පැවසීය..